
ΠΕΡΙΕΧΟΜΕΝΑ 

1 Υπουργείο Εθνικής Άμυνας 

2 Οργανισμοί - Λοιποί Φορείς 


1 ΥΠΟΥΡΓΕΙΟ ΕΘΝΙΚΗΣ ΑΜΥΝΑΣ 

Αριθμ.Φ.391706/1280 714/Σ.691 

Προκήρυξη πλήρωσης θέσεων Διδακτικού Ερευ¬ 
νητικού Προσωπικού (ΔΕΠ),τουΤμήματοςΣτρα- 
τιωτικών Σπουδών της Στρατιωτικής Σχολής Ευ- 
ελπίδων (Σ.Σ.Ε.), λόγω εξέλιξης στην επόμενη 
βαθμίδα. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 

Έχοντας υπόψη: 

α.Ταάρθρα 1,5,6,8,9,10,11, και 25 του ν. 3187/2003 
(ΦΕΚ Α' 233), «Ανώτατα Στρατιωτικά Ιδρύματα (ΑΣΕΙ)», 
όπως τροποποιήθηκαν με το ν. 3413/2005 (Φ.Ε.Κ. Α' 
278) «Τροποποίηση διατάξεων του ν. 3187/2003 για τα 
Ανώτατα Στρατιωτικά Εκπαιδευτικά Ιδρύματα (ΑΣΕΙ)» και 
ν.3883/10 (ΦΕΚ ΑΊ67), όπως ισχύει σήμερα. 

β. Την υπ'αριθμ. Φ. 300/17α/5593/Σ.420α/16.1.2004 
(ΦΕΚ Β' 50), απόφαση του Υπουργού Εθνικής Άμυνας 
«Σύσταση των Τομέων κάθε ΑΣΕΙ, Καθορισμόςτων Γνω¬ 
στικών τους Αντικειμένων και η Κατανομή των Εργαστη¬ 
ρίων σε αυτά». 

γ.Την υπ'αριθμ. Φ. 400/4/80286/Σ.70/16.2.2004 (ΦΕΚ 
Β' 347) απόφαση του Υπουργού Εθνικής Άμυνας «Προ¬ 
γραμματισμός- Προκήρυξη Θέσεων Μελών Διδακτικού 
Ερευνητικού Προσωπικού (ΔΕΠ) στα Ανώτατα Στρατιω¬ 
τικά Εκπαιδευτικά Ιδρύματα (ΑΣΕΙ)». 

δ.Την υπ'αριθμ. 81945/26.6.2006 (ΦΕΚ ΒΊ262) από¬ 
φαση του Υπουργού Εθνικής Άμυνας «Καθορισμός του 
Τρόπου Λειτουργίας και Εκτέλεσης Αποφάσεων του 
Συμβουλίου Ανώτατης Ακαδημαϊκής και Στρατιωτικής 
Εκπαίδευσης (ΣΑΑΣΕ)». 

ε. Το άρθρο 29 του ν.3577/2007 (ΦΕΚ ΑΊ 30) «Δημι¬ 
ουργία Φορέα Διαχείρισης Ολοκληρωμένου Προγράμ¬ 
ματος Διά Βίου Μάθησης, Ρύθμιση Θεμάτων Ιδιωτικής 


Εκπαίδευσης και Φορέων Εποπτείας Υπουργείου Εθνικής 
Παιδείας και Θρησκευμάτων και άλλες Διατάξεις». 

στ.Την υπ' αριθμ. 6/23.5.2007, απόφαση του Συμβου¬ 
λίου Ανώτατης Ακαδημαϊκής και Στρατιωτικής Εκπαί¬ 
δευσης (ΣΑΑΣΕ) με θέμα «Διδακτικό Πρσωπικό ΑΣΕΙ 
(Κάλυψη ΣΣΕ σε Διδακτικό Προσωπικό)». 

ζ. Τις υπ' αριθ. Φ. 337 - 8/11/362600 υπουργική από¬ 
φαση (ΦΕΚ Γ7527/05.06.2008), Φ. 337- 8/13/362602 
υπουργική απόφαση (ΦΕΚ Γ7527/05.06.2008), και Φ. 
337-8/9/362598 υπουργική απόφαση (ΦΕΚ Γ7527/ 
05.06.2008), για την έγκριση των προκηρύξεων θέσεων 
μελών ΔΕΠ της ΣΣΕ. 

η.Το άρθρο 88 του ν.3883/2010 (ΦΕΚ ΑΊ67), «Τροπο¬ 
ποίηση Διατάξεων του ν.3187/2003 (ΦΕΚ Α'233) Ανώτα¬ 
τα Στρατιωτικά Εκπαιδευτικά Ιδρύματα (ΑΣΕΙ)». 

θ. Την υπ' αριθμ. ΔΙΠΠ/Φ.ΕΠ.11/85/8044/06.05.2011 
απόφαση του Υπουργού Εσωτερικών, Αποκέντρωσης και 
Ηλεκτρονικής Διακυβέρνησης «Προκηρύξεις - εξελίξεις 
μελών ΔΕΠ Πανεπιστημίων». 

ι. Την υπ'αριθμ. Φ.330/157993/Σ.2636 (ΦΕΚ Β7879/ 
18.05.2011) απόφαση του Υπουργού Εθνικής Άμυνας 
«Θέματα Οργάνωσης και Διδακτικού Εκπαιδευτικού 
Προσωπικού των ΑΣΕΙ». 

ια. Την απόφαση του Πρωθυπουργού και Υπουργού 
Εθνικής Άμυνας «Ανάθεση αρμοδιοτήτων στον Αναπλη¬ 
ρωτή Υπουργό Εθνικής Άμυνας Παναγιώτη Ρήγα» (ΦΕΚ 
Β'4085/18 Σεπ. 2018). 

ιβ. Το υπ'αριθμ.6/17 Οκτ. 2018 πρακτικό του Εκπαι¬ 
δευτικού Συμβουλίου (ΕΣ) της Στρατιωτικής Σχολής Ευ- 
ελπίδων (ΣΣΕ). 

ιγ.Το υπ'αριθμ. Φ.391/49/19821/Σ.3969/06 Νοεμ. 2018 
έγγραφο της Στρατιωτικής Σχολής Ευελπίδων (ΣΣΕ). 

ιδ.Το υπ'αριθμ. Φ.391/50/20097/Σ.4053/14Δεκ. 2018 
έγγραφο της Στρατιωτικής Σχολής Ευελπίδων (ΣΣΕ). 

ιε. Τη σχετική αίτηση εξέλιξης του ενδιαφερομένου 
Αναπληρωτή Καθηγητή στη βαθμίδα της Καθηγητή, 
αποφασίζουμε: 

1. Προκηρύσσουμε την πλήρωση θέσεων Διδακτικού 
Ερευνητικού Προσωπικού (ΔΕΠ), του Τμήματος Στρατι¬ 
ωτικών Σπουδών της Στρατιωτικής Σχολής Ευελπίδων 
(Σ.Σ.Ε.), λόγω εξέλιξης στην επόμενη βαθμίδα, ως ακο¬ 
λούθως: 

Τομέας: Θεωρητικών Επιστημών 

Μία (1) θέση μέλους ΔΕΠ στη βαθμίδα του Καθηγητή, 
με γνωστικό αντικείμενο «Μαθηματικά». 

2. ΔΙΚΑΙΟΛΟΓΗΤΙΚΑ ΥΠΟΒΟΛΗΣ ΥΠΟΨΗΦΙΟΤΗΤΑΣ 

α. Βιογραφικό σημείωμα (εγγράφως και σε ηλεκτρο¬ 
νική μορφή). 

β. Αντίγραφα των Πτυχίων και των Τίτλων Σπουδών. Οι 
τίτλοι σπουδών της αλλοδαπής να είναι αναγνωρισμέ¬ 
νοι από την αρμόδια αρχή (ΔΟΑΤΑΠ) και οποιοδήποτε 
ξενόγλωσσο δικαιολογητικό έγγραφο να συνοδεύεται 
από επίσημη σχετική μετάφραση. 

γ. Πλήρες αναλυτικό υπόμνημα, για τα υποβαλλόμενα 
πρωτότυπα επιστημονικά δημοσιεύματα (εγγράφως και 
σε ηλεκτρονική μορφή). 

δ. Πιστοποιητικό του αρμοδίου Δημάρχου ή Προέδρου 
Κοινότητας, στο οποίο θα αναγράφεται ο τρόπος και ο 
χρόνος απόκτησηςτης ελληνικής ιθαγένειας. Προκειμέ- 
νου, για πολίτες κρατών - μελών της Ευρωπαϊκής Ένω¬ 
σης, πιστοποιητικό της αρμόδιας αρχής του κράτους, 
την ιθαγένεια του οποίου έχει ο υποψήφιος. 

ε. Πιστοποιητικό υγείας θα ζητηθεί μετά την πρόσληψη. 

3. Για τα παραπάνω δικαιολογητικό, διευκρινίζονται 
τα εξής: 

α. Τα αναγραφόμενα στο βιογραφικό σημείωμα, καθώς 
και κάθε άλλη σχετική αναφορά, υπέχουν θέση υπεύθυ¬ 
νης δήλωσης. 

β. Απολύτως απαραίτητα δικαιολογητικό θεωρούνται 
το βιογραφικό σημείωμα, αντίγραφο όλων των πτυχί¬ 
ων και των τίτλων σπουδών των υποψηφίων, αναλυτικό 
υπόμνημα για τα υποβαλλόμενα πρωτότυπα επιστημονι¬ 
κά δημοσιεύματα, καθώς και τις επιστημονικές εργασίες, 
τα οποία υποβάλλονται σε αριθμό αντίστοιχο των μελών 
της Εκλεκτορικής Επιτροπής, καθώς και των μελών της 
Αξιολογικής Επιτροπής. 

γ.Τα δικαιολογητικό των παραγράφων 2δ και 2ε πρέπει 
να κατατεθούν από τους υποψήφιους, το αργότερο μέχρι 
την ημερομηνία διεξαγωγής της σχετικής διαδικασίας 
εκλογής. 

4. Η καταφατική ή αρνητική δήλωση, που αντικατέ¬ 
στησε το αντίγραφο του ποινικού μητρώου δικαστικής 
χρήσης θα αναζητηθεί, αυτεπαγγέλτως, από την υπηρε¬ 
σία που θα προβεί στην έκδοση της πράξης διορισμού. 

5. Οι υποψήφιοι πρέπει να έχουν εκπληρώσει τις στρα¬ 
τιωτικές τους υποχρεώσεις ή να μην υπέχουν χρηματική 
υποχρέωση για αυτές ή να έχουν απαλλαγεί νόμιμα από 
αυτές κατά το χρόνο έκδοσης της πράξης διορισμού τους. 

Για το λόγο αυτό, υποχρεούνται να καταθέσουν πριν 
το διορισμό τους πιστοποιητικό τύπου Α' του αρμοδίου 
στρατολογικού γραφείου. 

6. Με υπεύθυνη δήλωση του ν.1599/1986, οι υποψή¬ 
φιοι που δεν έχουν εκπληρώσει τις στρατιωτικές τους 
υποχρεώσεις ή δεν έχουν απαλλαγεί νόμιμα από αυτές, 
κατά το χρόνο υποβολής της υποψηφιότητάς τους, δε¬ 
σμεύονται ότι θα προσκομίσουν τα σχετικά δικαιολογη- 
τικά πριν την έκδοση της πράξης διορισμού τους. 

7. Το κώλυμα της μη εκπλήρωσης των στρατιωτικών 
υποχρεώσεων δεν ισχύει για πολίτες κράτους - μέλους 
της Ευρωπαϊκής Ένωσης, στο οποίο δεν υφίσταται στρα¬ 
τιωτική θητεία. 


8. Οι ανωτέρω πολίτες, πλην Ελλήνων, οφείλουν να 
υποβάλουν, εκτός των πιο πάνω δικαιολογητικών και 
Πτυχίο ή Μεταπτυχιακό Τίτλο Σπουδών ελληνικού ΑΕΙ 
ή απολυτήριο ελληνικού Λυκείου ή εξαταξίου Γυμνα¬ 
σίου ή πιστοποιητικό ελληνομάθειας Δ' επιπέδου από 
το κέντρο ελληνικής γλώσσας, από το οποίο θα αποδει- 
κνύεται η πλήρης γνώση και άνετη χρήση της ελληνικής 
γλώσσας. 

9. Η κατάθεση και παραλαβή των αιτήσεων και των δι- 
καιολογητικών μπορεί να γίνει απευθείας στη Γραμματεία 
της Κοσμητείας της ΣΣΕ ή ταχυδρομικώς με συστημένη 
επιστολή (με ευανάγνωστη ημερομηνία και σφραγίδα), 
με ευθύνη του υποψηφίου/αποστολέα, μέχρι 2 μήνες 
από την ημερομηνία του εγγράφου της ανακοίνωσης 
στον ημερήσιο τύπο, σύμφωνα με την παράγραφο 3 του 
άρθρου 10 του ν. 3187/2003 (ΦΕΚ Α' 233), στην παρα¬ 
κάτω διεύθυνση: 

«Στρατιωτική Σχολή Ευελπίδων, Κοσμητεία, 

Λεωφόρος Βάρης - Κορωπίου, Βάρη Αττικής ΒΣΤ 902». 

10. Διευκρινίζεται ότι αιτήσεις μέσω τηλεομοιοτυπίας 
και ηλεκτρονικού ταχυδρομείου δεν γίνονται δεκτές. 

11. Επισημαίνεται, ιδιαίτερα, ότι η ΣΣΕ δεν είναι υπο¬ 
χρεωμένη να ενημερώνει τους υποψηφίους για φακέ¬ 
λους που έχουν ελλιπή δικαιολογητικό. 

12. Για περισσότερες πλη ροφορίες μπορείτε να απευ¬ 
θύνεστε: 

Στη Γραμματεία της Κοσμητείας της Στρατιωτικής Σχο¬ 
λής Ευελπίδων (ΣΣΕ.), κάθε εργάσιμη ημέρα από 09:00 
έως 13:00 ώρα και στα τηλέφωνα: 210 890 4217,210 890 
4218, καθώς και στην ιστοσελίδα της ΣΣΕ.: νννννν.εεθ.ςε 

Η προκήρυξη αυτή να δημοσιευθεί στην Εφημερίδα 
της Κυβερνήσεως. 

Αθήνα, 7 Μαρτίου 2019 

Ο Αναπληρωτής Υπουργός 

ΠΑΝΑΓΙΩΤΗΣ ΡΗΓΑΣ 


2 ΟΡΓΑΝΙΣΜΟΙ-ΛΟΙΠΟΙ ΦΟΡΕΙΣ 

ΠΑΝΕΠΙΣΤΗΜΙΟ ΠΑΤΡΩΝ 

Αριθμ. 515/4959 

Προκήρυξη κενής θέσης καθηγητή του Τμήματος 
Αρχιτεκτόνων Μηχανικών του Πανεπιστημίου 
Πατρών στη βαθμίδα του Επίκουρου Καθηγητή 
με θητεία, με γνωστικό αντικείμενο «Αρχιτεκτο¬ 
νικός Σχεδιασμός» 

Η Πρύτανης του Πανεπιστημίου Πατρών μετά από 
εισήγηση της Συνέλευσης του Τ μήματος Αρχιτεκτόνων 
Μηχανικών (συν. 8/23.1.2019) και έχοντας υπόψη: 

1) Τα άρθρα 15 παρ. 15 περίπτωση ζ', 21 παρ. 2 περί¬ 
πτωση ιδ' και 84 παρ. 9 του ν. 4485/2017 (Α' 114). 

2) Το άρθρο 41 παρ. 1 β και 2 του ν. 4521/2018 (Α'38), 

3) Το άρθρο 30του ν. 4452/2017 (Α' 17), σε συνδυασμό 
με το άρθρο 76 παρ. 8 του ν. 4485/2017 (Α' 114). 

4) Το άρθρο τέταρτο του ν. 4405/2016 (ΑΊ29). 

5) Το άρθρο 70 του ν. 4386/2016 (Α'83), όπως ισχύει. 

6) Η απόφαση Φ.122.1/6/14241 /Ζ2/27.1.2017 (Β'225) 
του Υπουργού Παιδείας, Έρευνας και Θρησκευμάτων 
(ΑΠΕΛΛΑ). 

7) Το άρθρο 6 περ. Γ'(μετονομάσθηκε σε περ. Α' με το 
άρθρο 1 παρ. 6(α) του ν. 2188/1994) του ν. 2083/1992 
(ΑΊ59), όπως αντικαταστάθηκε με την παρ. 1 του άρ¬ 
θρου 23 του ν. 3549/2007 (Α'69) και τροποποιήθηκε με 
το άρθρο 81 του ν. 4009/2011 (Α' 195). 

8) Το άρθρο 19 του ν. 4009/2011 (ΑΊ95) όπως 
ισχύει, μετά την τροποποίησή του με το άρθρο 9 του 
ν. 4521/2018 (Α'38). 

9) Το άρθρο 80 παρ. 22 του ν. 4009/2011 (ΑΊ 95) όπως 
αντικαταστάθηκε με το άρθρο 26 παρ. 6 του ν. 4386/2016 
(Α'83). 

10) Το π.δ. 134/1999 (Α' 132). 

11) Το π.δ. 123/1984 (Α' 39). 

12) Την αριθμ. 120/3895/13.2.2017 (Β'628) απόφαση 
της Συγκλήτου του Πανεπιστημίου Πατρών και 

13) Την αριθμ. 8/23.1.2019 συνεδρίαση της Συνέλευ¬ 
σης του Τμήματος Αρχιτεκτόνων Μηχανικώντης Πολυτε¬ 
χνικής Σχολής του Πανεπιστημίου Πατρών, προκηρύσσει 
(ανοικτή προκήρυξη) την πλήρωση μιας (1) κενής θέσης 
Καθηγητή στη βαθμίδα του Επίκουρου Καθηγητή με θη¬ 
τεία, ως εξής: 

Πολυτεχνική Σχολή 

Τμήμα Αρχιτεκτόνων Μηχανικών 

Μία (1) κενή θέση καθηγητή στη βαθμίδα του Επί¬ 
κουρου Καθηγητή με θητεία, με γνωστικό αντικείμενο 
«Αρχιτεκτονικός Σχεδιασμός». 

Καλούνται οι ενδιαφερόμενοι να υποβάλλουν ηλεκτρο¬ 
νικά την αίτηση υποψηφιότητας μέσω του ηλεκτρονικού 
συστήματος «ΑΠΕΛΛΑ» (διαδικτυακή διεύθυνση: Γιΐΐρ5:// 
3ρθΙΐ3.ιηίηθάυ.9ον.9Γ) μέσα σε αποκλειστική προθεσμία 
δύο (2) μηνών από την ημερομηνία του εγγράφου της 
ανακοίνωσης της δημοσίευσης της προκήρυξης αυτής 
στον ημερήσια τύπο από το Πανεπιστήμιο Πατρών, μαζί 
με όλα τα αναγκαία για την κρίση δικαιολογητικά. 

Μαζί με την αίτηση πρέπει να υποβάλλουν ηλεκτρο¬ 
νικά: 

1. Αντίγραφο των πτυχίων και των τίτλων σπουδών. Αν 
οι τίτλοι σπουδών έχουν χορηγηθεί από ΑΕΙ εξωτερικού 
θα πρέπει να υποβληθούν και οι σχετικές βεβαιώσεις 
ισοτιμίας από τον ΔΟΑΤΑΠ ή αντίγραφο της αίτησης για 
αναγνώριση της ισοτιμίας. 

2. Βιογραφικό σημείωμα. 

3. Αναλυτικό υπόμνημα για τα υποβαλλόμενα πρωτό¬ 
τυπα επιστημονικά δημοσιεύματα. 

4. Διδακτορική διατριβή (εφόσον υπάρχει) και άλλα 
επιστημονικά δημοσιεύματα. 


5. Αντίγραφο δελτίου αστυνομικής ταυτότητας ή δι¬ 
αβατηρίου και 

6. Υπεύθυνη δήλωση του ν. 1599/1986, με την οποία 
οι υποψήφιοι δεσμεύονται ότι θα έχουν εκπληρώσει τις 
στρατιωτικές τους υποχρεώσεις ή θα έχουν απαλλαγεί 
νόμιμα από αυτές πριν την έκδοση της πρυτανικής πρά- 
ξηςδιορισμούτους.Το κώλυμα της μη εκπλήρωσηςτων 
στρατιωτικών υποχρεώσεων δεν ισχύει για πολίτες κρά¬ 
τους - μέλους της Ευρωπαϊκής Ένωσης, στο οποίο δεν 
προβλέπεται όμοιο κώλυμα διορισμού. 

7. Οι πολίτες κρατών-μελών της Ευρωπαϊκής Ένωσης 
οφείλουν να υποβάλουν, εκτός των πιο πάνω δικαιολο- 
γητικών και πτυχίο ή μεταπτυχιακό τίτλο σπουδών ελλη¬ 
νικού ΑΕΙ ή απολυτήριο Ελληνικού Λυκείου ή εξαταξίου 
Γυμνασίου ή πιστοποιητικό ελληνομάθειας ΓΙ' επιπέ¬ 
δου από το Κέντρο Ελληνικής Γλώσσας, από το οποίο 
θα αποδεικνύεται η πλήρης γνώση και άνετη χρήση της 
ελληνικής γλώσσας. 

Η μη ηλεκτρονική υποβολή μέσω του ηλεκτρονικού 
συστήματος «ΑΠΕΛΛΑ» της αίτησης υποψηφιότητας και 
των απαιτούμενων από την προκήρυξη δικαιολογητικών, 
συνιστά λόγο απαραδέκτου της αίτησης. 

Ο υποψήφιος, ο οποίος θα επιλεγεί, θα είναι υποχρε¬ 
ωμένος να προσκομίσει γνωματεύσεις (α) παθολόγου ή 
γενικού ιατρού και (β) ψυχιάτρου είτε του δημοσίου είτε 
ιδιωτών, που να πιστοποιούν την υγεία των υποψηφίων 
προκειμένου να ασκήσουν τα καθήκοντα της αντίστοι¬ 
χης θέσης. Θα κατατεθούν από τους υποψηφίους, οι 
οποίοι θα εκλεγούν σε θέση καθηγητή πριν την έκδοση 
της πρυτανικής πράξης διορισμού τους. 

Το πιστοποιητικό γέννησης θα αναζητηθεί αυτεπαγ- 
γέλτως από την υπηρεσία που θα προβεί στην έκδοση 
της τελικής πράξης διορισμού. Προκειμένου για πολίτες 
κρατών-μελών της Ευρωπαϊκής Ένωσης, υποβάλλεται 
πιστοποιητικό της αρμόδιας αρχής του κράτους την ιθα¬ 
γένεια του οποίου έχει ο υποψήφιος. 

Το αντίγραφο ποινικού μητρώου δικαστικής χρήσης 
και το πιστοποιητικό στρατολογικής κατάστασης Τύπου 
Α'θα αναζητηθούν αυτεπαγγέλτως από την υπηρεσία που 
θα προβεί στην έκδοση της τελικής πράξης διορισμού. 

Η προκαλούμενη δαπάνη θα βαρύνει τον προϋπολο¬ 
γισμό του Υπουργείου Παιδείας, Έρευνας και Θρησκευ¬ 
μάτων (Ειδικός Φορέας 19-250 και ΚΑΕ 0251). 

Η προκήρυξη αυτή να δημοσιευθεί στην Εφημερίδα 
της Κυβερνήσεως. 

Πάτρα, 19 Φεβρουάριου 2019 

Η Πρύτανης 

ΒΕΝΕΤΣΑΝΑ ΚΥΡΙΑΖΟΠΟΥΛΟΥ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Γ'414/22.03.2019 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1 . 9 η την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.θ 1 . 91 · 

ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 

Πληροφορίες σχετικά με την λειτουργία 
του ιστότοπου: ΗθΙράθ$Ι<.θΙ@θ1.9*' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

1/νθ1}ΐη3$ΐ61'.θ1@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί?ΞΓΓίτ Γ ι : ■ ,' ,'ώι τη σπη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























